ming030890/wiki-yue-high-quality huggingface dataset:
空集

空集（英文：empty set），又叫空集合，喺集合論裡面，無元素（成員）嘅集。空集用符號∅來表示，有時為咗方便打起見，亦寫做{}，即係集符號裡面無元素。

特性
空集只有一個：假設有兩空集 A 同 B，咁 A 包含 B 而且 B 包含 A，由外延公理（如果兩個集嘅元素一樣，咁佢哋係同一個集）得出結論 A=B；所以空集係唯一嘅。
任何一個集，用A表示：
空集一定係A嘅子集：
∀A: ∅ ⊆ A
A同空集嘅合集，都係A：
∀A: A ∪ ∅ = A
A同空集嘅交集，係空集：
∀A: A ∩ ∅ = ∅
A與空集嘅笛卡兒積係空集：
∀A: A × ∅ = ∅
空集仲有以下嘅特性：
空集嘅子集得空集自己：
∀A: A ⊆ ∅ ⇒ A = ∅
空集嘅冪集，只係一個集裝住空集：
2∅ = {∅}
空集嘅元素數目係0，即係佢個勢係0，因而空集係有限集：
|∅| = 0
空集同0其實有更深刻嘅關係，如果要用集合論嚟定義自然數嘅話，例如用Zermelo-Fraenkel集合論嘅話，0嘅定義就係空集，即係話，0唔單止係一個「數字」，佢仲係一個集合，而呢個集合就係空集。

範疇論
如果係一個集（空唔空都得），噉就只有一個函數由空集打去，就係空函數。所以，空集係集範疇入面嘅初物件。
喺空集上面只得一種方法定義拓樸結構，就係唯一嘅開集就係個空集。呢個拓樸空間喺拓樸空間範疇入面亦都係初物件。
穿刺

穿刺（英文：impalement）係古時一種死刑方式。
空間視像智能

空間視像智能（英文：spatial visualization ability / visual-spatial ability）係多元智能理論下人類智能嘅其中一種，指一個人喺腦入面操作物體同空間嘅能力。
穿梭機

穿梭機係運送貨物來回唔同地方嘅大件架生，有好多唔同嘅意思。科幻作品入便有時空穿梭機，可以往返唔同嘅時空，返到去以前，或者去未來世界。呢啲幻想出嚟嘅嘢而家係冇辦法實現嘅。
家下嘅真正嘅穿梭機，係一挺運送人、貨物、人造衛星呢啲嘢往返地面同太空嘅飛機。佢同太空船又唔同，太空船嘅主體用過一次就冇用，下次用又要再造新嘅太空船。而太空穿梭幾就好似普通嘅交通工具噉用完再用。喺冷戰時期蘇聯同美國都設計製造過太空穿梭機。蘇聯生產過一架，但淨係飛過一次；美國生產過五架，周不時發射運啲太空人同埋貨物往返國際太空站，2011年7月已經全部退役。

動力
同普通嘅飛機唔同，穿梭機主要係用火箭引擎同火箭助推器做動力嘅。

往返飛行方式
太空穿梭機降落機場。
發射嗰陣時直立豎起，點着火箭直立飛向太空。返地面嗰陣，表面嘅隔熱層阻止機身畀快速飛行嘅穿梭機同大氣層磨擦產生嘅高溫燒壞。進入低層大氣嗰陣機身擺平，同普通嘅飛機一樣滑翔，響常規跑道降落，機尾彈出減速傘用嚟減低飛行速度。
穿囚衣的孩子

《穿囚衣的孩子》係套英國嘅劇情片電影，喺2008年8月28號上畫。片長94 分鐘。
Jap

Jap係英文入面對Japanese嘅縮寫，泛指日本人、日文、日本國等。近年唻多數用Nip（Nippon嘅縮寫）。
好耐以前Jap並冇侮辱性，係到第二次世界大戰前後先至慢慢變成貶義詞。家下一般都當咗佢係民族侮辱語（ethnicslur）。
Jandun

Jandun係法國嘅一個市鎮，位置喺亞丁。
Janville-en-Beauce

Janville-en-Beauce係法國嘅一個市鎮，位置喺中央-盧華爾山谷嘅厄爾-盧華。
Janzé

Janzé係法國嘅一個市鎮，位置喺布禮斯大區嘅伊勒-維萊訥。
襟翼

襟翼係一種用嚟裝喺飛機嘅翼上面嘅可活動表面，可以用嚟改變翼剖面嘅弧度，增加機翼可以提供嘅升力。
襟花

襟花，衣飾一種，花掛襟前，主要用喺西式禮服，西裝褸襟領。一般穿花穿花冧，十六世紀認為香氣用以驅邪驅病，如今視為典雅。今下衹有少數正式場合先用，好似婚禮咁。然而十八十九世紀用得廣泛得多。一般男戴襟花，女戴手花。今陣亦用女戴襟花。
襟花法文boutonnière，英文buttonhole，就指花穿喺襟上鈕門。不過今日西裝褸，亦未必有鈕門，有時要用針，不過咁會整傷布裡。
襪

襪係包住腳嘅布。着咗襪，對腳就唔會直接畀硬啲嘅鞋磨傷，仲可以用來吸腳汗同埋保暖。襪有分長短，短到連腳眼都遮唔到，叫龍船襪，而遮到腳眼多啲，就係短襪，遮埋晒腳瓜囊，就叫做長襪。有時襪連埋褲一件過，就叫做襪褲。
襪公仔

襪公仔係用襪做嘅公仔，好係隻手襪咁，可以套入隻手度控制佢。
襄汾

襄汾係中國山西臨汾一個縣，總面積1304平方公里，人口44萬。
襄陽劉集機場

襄陽劉集機場（粵音：soeng1 joeng4 lau4 zaap6 gei1 coeng4）係喺中國湖北嘅一個機場，喺1989年嗰陣起好兼且開放畀人用嚟搭飛機。
ERROR暑期自作業

《ERROR暑期自作業》（英文：ERROR SUMMER DAYS）係香港MakerVille製作嘅綜藝節目，全星暑假系列之一，由ERROR主持，2023年7月21號到8月25號逢禮拜五21:30-22:30喺香港電視娛樂ViuTV播。呢個節目亦係「全星暑假系列」入面唯一有6集（其他都係得5集）播出。

軼事
主持吳保錡喺2023年5月拍呢個節目嘅第1集嗰陣，認識咗擔任嘉賓嘅陳雪聰，到同年8月傳媒報道兩人拍拖。
ERROR 自救TV

《ERROR 自救TV》（ERROR TV）係香港電視娛樂製作嘅真人騷節目，由組合ERROR全體成員（何啟華、郭嘉駿、吳保錡、梁業）主持，2020年6月8號到6月26號逢禮拜一到五23:00-23:30喺ViuTV播。節目講佢哋反省返過去一年表現，決定針對自己嘅弱點加強訓練。
ERROR自爆96小時

《ERROR自爆96小時》（英文：ERROR Vacation）係香港MakerVille製作嘅真人騷節目，由ERROR主持，2022年11月13號到27號逢禮拜日 20:30-21:30 喺香港電視娛樂ViuTV播。節目內容係ERROR喺架遊艇上面一齊生活四日三夜。

節目調動
2022年11月27號：由於配合FIFA世界盃直播安排，20:15-20:45改播《新聞報道》，所以改到20:45-21:45播。
2040年代

2040年代係指2040年去到2049年之間嗰十年。

大件事
預測喺呢個年代發生嘅事包括：
2047年：香港特別行政區嘅「五十年不變」政策期限屆滿。
2046

2046係2045同2047之間嘅自然數。

相關
2046 (電影)，王家衛導演嘅一部電影。
2046年
2046年

2046年係平年，元旦係禮拜一。

大件事
今年係中國中央政府應承香港一國兩制「五十年不變」嘅最後一年。
衛生工程

衛生工程（sanitary engineering）係工程學一門，研究同衛生相關嘅工程技術，例如係污水處理相關嘅技術。
衛濱區

衛濱區係中國河南新鄉一個市轄區，總面積52平方公里，人口23萬。
衛理道

衛理道（Wylie Road）係香港九龍京士柏一條路，南接加士居道，北接窩打老道，主要地標包括君頤峰、衛理苑、京士柏遊樂場同京士柏曲棍球場。

名
衛理道個名點嚟有兩個講法，一個講法話係用咗19世紀英國漢學家兼來華傳教士偉烈亞力（Alexander Wylie）個名，另一個講法話係用咗19世紀皇家香港軍團中尉威廉堅尼地衛理（William Kennedy Wylie）個名。
米奇與魔豆

米奇與魔豆（英文：Fun and Fancy Free）係1947年迪士尼嘅動畫長片。
米娜娃

米娜娃（mai5 naa4 waa1，英文：Minerva），係喺羅馬神話入面嘅智慧、打仗同藝術之神，同希臘神話嘅雅典娜差唔多。
米奇老鼠進行曲

米奇老鼠進行曲係一首進行曲，一九五五年七月一號發行。而同年美國電視節目，米奇老鼠俱樂部，支曲就開場曲同片尾曲。節目一九五五年十月到一九五九年，因而變成米奇老鼠代表曲，有時亦叫米奇老鼠主題曲。喺迪士尼樂園都會演奏同播放。
英文名Mickey Mouse March，又有人叫Mickey Mouse Club March。歌詞首兩行，「Who’s the leader of the club that’s made for you and me? M-I-C-K-E-Y M-O-U-S-E!」，意思「會長邊個啱晒你同我。」結尾時就變慢，改成「it's time to say goodbye。」係時候講再見。
佢英文之外，亦有法文、日文版等。亦有唔少人翻唱。一九五九年，個節目亦有日本版，而改支歌改成日文版。
米契納

羅蘭米契納：加拿大政治人。
愛德華米契納：加拿大政治人。
占士米契納：美國作家。
諾拉米契納：羅蘭米契納嘅夫人。
米奶

米奶又叫米漿，係用米做主要材料嘅植物奶，有啲米奶會落少少花生、芝麻或者糖調味。
米妮老鼠

米妮老鼠（英文：Minnie Mouse）簡稱米妮，係一隻擬人化嘅黑色老鼠，亦都係米奇老鼠嘅女朋友。
米娜祖華域芝

米娜祖華域芝（粵拼：mai5 naa4 zou2 waa4 wik6 zi1，英文：Milla Jovovich，1975年12月17號—）係個美國模特兒、女演員同歌手。佢喺1985年出道，出名嘅作品有《第五元素》、《聖女貞德》、《三劍俠3D：雙城暗戰》、《恐襲生還者》同埋《生化危機》。
Alicante Ganzin

Alicante Ganzin係一種專門釀酒用嘅提子。
Aleyrac

Aleyrac係法國嘅一個市鎮，位置喺德龍。
Algajola

Algajola係法國嘅一個市鎮，位置喺上歌斯嘉。
超越新聞網

超越新聞網係一個香港親中派媒體，標榜自己以寬廣國際視野超越民粹同建制惡鬥。宗旨亦提及捍衛中華文化同代表華人。佢哋網站表示，主要依賴讀者用支付寶、微信支付或Paypal捐錢支持營運。

政治立場
佢哋立場親中，激進親中派傳媒人屈穎妍、謝悅漢都有為超越新聞網供稿。佢哋嘅內容除咗高度讚揚北京政府外，亦對歐美主張民主價值嘅國家持負面態度，例如，喺俄羅斯入侵烏克蘭嘅時候美國對俄羅斯嘅制裁，就被超越新聞網話係「強盜搶劫」。
超迴路

超迴路（英文：Hyperloop）係一種軌道運輸概念，攞抽成真空嘅密封導管畀啲膠核車行駛嘅，來減少風阻並提高隻行駛速度到接近音速。喺歐洲有德國、英國、意大利、波蘭等等幾個國家都有未來計畫項目喺超迴路上。
超識玩

《超識玩》（英文：Question Mart）係香港MakerVille製作嘅遊戲節目，由強尼、許寶恆同‎葛綽瑤‎主持，2022年11月29號到12月16號逢禮拜一到五22:30－23:30喺香港電視娛樂ViuTV常規播出，最後一集就喺12月17號禮拜六20:30－21:30播。節目招募咗一班藝人同素人參賽者參與同超級市場有關嘅問答同埋挑戰。

節目調動
2022年11月28號：由於直播《FIFA世界盃2022》，令節目首播日順延一日到11月29號，而第5集安排喺12月3號禮拜六同一時段播。
2022年12月9號：由於直播《FIFA世界盃2022》，本節目停播一日，而第15集安排喺12月17號禮拜六20:30-21:30播。
超距作用

超距作用係物理學入面指分別響空間兩個唔毗連區域嘅兩個物體彼此之間嘅非局域相互作用。
超越聲音

《超越聲音》係香港歌手王梓軒嘅首張專輯，喺2010年3月31號推出，首波主打歌曲係《羅茲威爾》。
超複數

超複數係指複數喺抽象代數中嘅引申，以高維度呈現。例如：
4 維度嘅四元數、tessarines、coquaternions
8 維度嘅八元數、biquaternions
16 維度嘅十六元數
普遍格式：
超越數

超越數係實數中，唔係代數數嘅數，冇辦法用一元有理系方程表示。常見嘅超越數有圓周率()、自然底數()、一些階乘值如。
超自然愛情小說

超自然愛情小說（英文：paranormal romance）係指故仔涉及超自然元素嘅愛情小說，出名作品有吸血新世紀系列（Twilight）。
Grenade, Haute-Garonne

Grenade, Haute-Garonne係法國嘅一個市鎮，位置喺奧斯坦尼大區嘅上加龍。
Gricourt

Gricourt係法國嘅一個市鎮，位置喺埃納。
Grignan

Grignan係法國嘅一個市鎮，位置喺德龍。
Greg Lake

Gregory Stuart Lake（1947年11月10號—2016年12月7號），係英國歌手、詞曲作家、低音結他手、結他手同音樂製作人。
Grentheville

Grentheville係法國嘅一個市鎮，位置喺卡爾華多斯。
Beaumont, Gers

Beaumont, Gers係法國嘅一個市鎮，位置喺奧斯坦尼大區嘅熱爾。
Beaumont-en-Beine

Beaumont-en-Beine係法國嘅一個市鎮，位置喺埃納。
Beaumont-en-Auge

Beaumont-en-Auge係法國嘅一個市鎮，位置喺卡爾華多斯。
Beaumont-les-Autels

Beaumont-les-Autels係法國嘅一個市鎮，位置喺中央-盧華爾山谷嘅厄爾-盧華。
Beaumont-en-Diois

Beaumont-en-Diois係法國嘅一個市鎮，位置喺德龍。
Beaumont-le-Roger

Beaumont-le-Roger係法國嘅一個市鎮，位置喺厄爾。
Beaumont-Monteux

Beaumont-Monteux係法國嘅一個市鎮，位置喺德龍。
Lacanche

Lacanche係法國嘅一個市鎮，位置喺黃金丘。
Lacapelle-Barrès

Lacapelle-Barrès係法國嘅一個市鎮，位置喺康塔爾。
Lacave, Lot

Lacave, Lot係法國嘅一個市鎮，位置喺奧斯坦尼大區嘅洛特。
Lab色彩模式

Lab色彩模式，簡稱Lab，係種彩色測量嘅國際標準，佢主要用非綫性壓縮嘅CIE XYZ色彩模式座標原理而搞出。佢嘅色域分佈最大，係唯一唔靠設備嘅顏色範圍控制嘅模式。佢主要由光度同兩個色彩通道夾埋三個通道組成。嗰兩個通道當中，其一通道包括嘅色從綠到灰再到紅，另一通道包括嘅色從藍到灰再到黃。
佢嘅縮寫出自光（Lightness）嘅頭拉丁字同埋橫豎軸嘅座標符號（a，b）。
Lacapelle-Viescamp

Lacapelle-Viescamp係法國嘅一個市鎮，位置喺康塔爾。
Lacapelle-Cabanac

Lacapelle-Cabanac係法國嘅一個市鎮，位置喺奧斯坦尼大區嘅洛特。
Lacapelle-Marival

Lacapelle-Marival係法國嘅一個市鎮，位置喺奧斯坦尼大區嘅洛特。
Lacaugne

Lacaugne係法國嘅一個市鎮，位置喺奧斯坦尼大區嘅上加龍。
說散就散

《說散就散》係由張楚翹作詞，伍樂城作曲，JC演唱。
誤差範圍

喺統計學裏面，誤差範圍係指取樣造成嘅取樣誤差嘅範圍，誤差範圍越大，得出嘅結論嘅信心就越細。
誤殺

誤殺係殺人罪嘅一種，指犯人無殺人嘅意圖而殺咗人，罪名較謀殺輕。
誤差函數

誤差函數（error function）喺機械學習上指一個表達誤差（error）由邊啲變數同常數話事嘅函數（function）。佢嘅定義如下：
誤人子弟

《誤人子弟》（英文：Teaching Sucks!）係一部1997年上映、由葉偉信執導嘅香港電影，由黃秋生、林海峰、徐子淇主演。呢套校園電影故事主要用黑色幽默諷刺香港教育制度。取景地方主要係賽馬會體藝中學教員室、禮堂、校園等。

劇情
片中講述充滿教學熱誠林SIR（林海峰飾演）、同事兼好友黃SIR（黃秋生飾演）同埋MISS李（徐子淇飾演）三角戀情。同埋香港普遍日校教學職員日常，重有補習新風氣。劇中有一幕涉及英文補習班，當中補習呀Sir（張達明飾演）衣著光鮮，講話風趣幽默，將自己塑造成偶像藝人，似現實中香港1990年代補習天王——史偉全。
誤聽

誤聽（英文：Mondegreen）又叫做聽錯，係指將一首歌嘅詞嘅音用另一種話（譬如中文）嘅字註出字幕。轉指將外文聽成同本地語言類似字句嘅文字遊戲[未記出處或冇根據]。

濕碎嘢
誤聽呢樣嘢嗰個莫名其妙嘅英文名，其實係有段故嘅；話說 1954年，美國作家 Sylvia Wright 寫咗篇短文 〈The Death of Lady Mondegreen〉，入邊話：
When I was a child, my mother used to read aloud to me from Percy's Reliques. One of my favorite poems began, as I remember:
中譯：我細個嗰陣，媽媽成日朗讀珀西嘅《Reliques》（古代英語詩集）畀我聽。喺我記憶入面，有首我好鍾意嘅詩，開頭係噉：
Ye Highlands and ye Lowlands,
Oh, where hae ye been?
They hae slain the Earl Amurray,
And Lady Mondegreen.
最後一句嘅原文其實係 ｢And laid him on the green｣，但係細路仔聽錯咗。

日本嘅誤聽歌詞
大多係將原本歌詞嘅音樂短片加上字幕之後，以Flash嘅形式散佈，成日引起廣大嘅討論。
最有名嘅係2005年羅馬尼亞組合 O-Zone 嘅名曲《菩提樹下之戀》（Dragostea Din Tei），喺 2ch 上面，原歌詞「Nu mă, nu mă iei」畀人聽錯成「飲ま飲まイエー！」而且大肆流行，最後演變成艾迴唱片直接以誤聽版歌詞發行唱片。
另外德國流行曲兼舞蹈樂隊成吉思汗（Dschinghis Khan）嘅歌曲《Moskau》（めざせモスクワ，即係莫斯科）亦曾被為數甚多嘅 2ch 參與者誤聽成或者改詞成[未記出處或冇根據]「もすかう」。
日本亦有電視節目以誤聽為題材。「Tamori 俱樂部」有一個稱為「空耳時間」（空耳アワー）嘅環節，就收集觀眾提供嘅誤聽歌詞（一般係來自日本以外嘅歌曲），然後將誤聽嘅部份拍成影片。通常，誤聽嘅部份只係佔歌曲嘅一小部份。

臺灣嘅誤聽歌詞
臺灣嘅誤聽歌詞，同樣亦來自世界各地嘅歌曲。比較早嘅例子，包括俄羅斯高音男歌手Витас（Vitas）嘅《歌劇2》（俄文：Опера #2），由於誤聽版本中有「打破你玻璃」、「No牙優毛巾」一句，而有「爛玻璃歌」、「優毛巾歌」等嘅別名。
其後，臺灣亦有網友投入製作唔同地方歌曲嘅誤聽。
韓國電影我嘅野蠻女友片尾曲 I Believe，就被改編成誤聽「阿婆妳」。呢首歌詞唔同嘅地方，就係同時將國語同閩南語嘅語音，併入誤聽嘅版本中。
印度歌手達雷爾·馬哈帝（旁遮普文：ਦਲੇਰ ਮਹਿੰਦੀ）嘅歌曲，亦成為臺灣網友惡搞誤聽嘅題材。最早嘅例子有《Tunak Tunak Tan》（ਤੁਣਕ ਤੁਣਕ ਤੁਣ），俾批踢踢實業坊（PTT）嘅Joke版版友ock64改編誤聽並加上字幕，上傳到 YouTube。因為《Tunak Tunak Tan》音樂錄影帶嘅內容，達雷爾·馬哈帝畀臺灣網友戲稱為印度F4。
呢首誤聽嘅出現，亦帶動咗臺灣網民改編印度歌曲誤聽嘅熱潮。如印度歌手赤拉尼維因佢嘅歌曲《Goli Mar》而被惡搞成“印度米高積遜”。

香港嘅誤聽歌詞
香港網民改編誤聽，比起臺灣來就遲啲。[未記出處或冇根據]比較為人熟悉嘅，係從「幪面超人X」嘅泰語版改編出來嘅粵語誤聽《泰國幪面超人》。歌詞包括「馬個屁股變菊花」、「帶港幣八蚊」等。
除《泰國幪面超人》外，無綫電視劇集《強劍》主題曲泰文版亦出現粵語誤聽。

同一語言嘅誤聽歌詞
前述嘅誤聽歌詞，都係將外國歌曲轉化為本地語言而得出嘅；不過，亦有部份誤聽歌詞，係從同一語言改編過來嘅。
日本動畫《代號基亞斯 反叛嘅魯路修》第2期片頭曲《解讀不能》，曾經被日本網民惡搞成同一語言嘅誤聽版本。
日本動畫《BAMBOO BLADE 竹劍》片頭曲《STAR RISE》，喺NICONICO動畫被日本網民惡搞成同一語言嘅誤聽版本。
日本十八禁遊戲嘅主題曲「True My Heart」，因爲誤聽而喺NICONICO動畫、YouTube等影片網站引起話題。
周杰倫嘅「七里香」及「髮如雪」，亦被網友分別惡搞成「騎李湘」同「發入穴」。
說文解字

《說文解字》（粵拼：syut3 man4 gaai2 zi6），簡稱《說文》，係漢許慎所寫嘅字書。喺公元100年，漢和帝劉肇永元十二年整好嘅。全本書有十四篇，同《目錄》十五篇，一共分五百四十部，收九千三百五十三個字，重文（異體字）一千一百六十三個，注十三萬三千四百四十字。佢用六書嘅方法，分部首歸類。
大宋雍熙三年，詔徐鉉、葛湍、王惟恭、句中正幾個人重新加同刊定呢本書。凡係《說文》嘅注義、加例子，而有唔齊嘅部首，加返。重加上當時反切音。
1807年，大清段玉裁用咗30年時間考證寫成《說文解字注》，同《說文解字》寫注解。1815年刻好出版，同年病死。
通用編程

通用編程（Generic programming）係編程方法。係將一啲物件抽象概念用程式編寫出來，唔理佢係用喺乜嘢嘢上面，都會啱用。用通用編程之前，概念係要有一套特性同動作，可以用響唔同物件之上。通用編程通常係用來寫程式庫，畀唔同程式都可以用到個概念，唔使唔同物件重覆寫過一套，令到寫程式更加有效率。
通用編程早響1970年代就已經有，ADA、CLU就有容許呢類方法。而用通用編程最出名係C++，語法裏面有模去實現通用編程。佢嘅標準模庫(STL)，一啲程式上面嘅抽象概念，好似陣列、串連之類都包括咗響裏面。之後好多語言都受佢影響。
通用中間語言

通用中間語言（Common Intermediate Language，簡稱CIL）係一種屬於通用語言架構同埋.NET框架嘅低階、人類可讀嘅程式語言。
通用語

通用語（lingua franca），又叫通行語，係用唔同語言嘅人揀一種可以互相溝通嘅語言。喺現今國際社會，隨住近代大英帝國同美國先後出現嘅強勢，英文變成世界嘅通用語。
通特賽奧基河

通特賽奧基河係俄羅斯一條河，喺科拉半島南部，由摩爾曼斯克州負責管轄，河道全長150公里，河水主要嚟自融雪，最終同庫特賽奧基河匯流成為圖姆恰河。
通用十進制圖書分類

通用十進制圖書分類係一種世界各地嘅圖書館入面，成日都用到嘅其中一個類。而呢種分類係由2位比利時嘅書本專家——波爾岳列同亨利拿方太尼呢兩個人喺19世紀末嗰陣，喺獨威十進位圖書分類嘅基礎度，繼續研發出嚟嘅其中一隻分類。而呢隻分類係由數字同特殊符號搞出嚟嘅。佢係將涉及到邊種知識體系同埋學科嘅書嚟搞分類。
通用磨坊

通用磨坊（General Mills）係美國一間食品製造公司，1928年開張，總部喺明尼蘇達明尼亞波利斯，旗下品牌包括哈根達斯、灣仔碼頭水餃等等。
越野跑

越野跑係喺野外進行嘅長跑運動。
呢種運動喺1912到1924年曾經係獨立嘅奧運項目，1928年起被併入現代五項。
趙㬎

趙㬎（1271年11月2號—1323年），係南宋第七個皇帝，1274年到1276年在位，佢無廟號，史稱宋恭帝。

生平
1274年，宋度宗過身，由全皇后個仔趙㬎繼位，就係宋恭帝。
趙㬎繼位後，元軍繼續進攻南宋，由長江順流而下，攻陷咗好多地方。1275年，賈似道親身帶兵對抗元軍，但係慘敗，之後被貶謫，之後喺去流放地嘅途中被殺。
1276年正月，元軍逼近臨安，恭帝向元軍投降。之後恭帝阿哥趙昰喺福州被擁立做南宋皇帝，就係宋端宗。
趙㬎投降元朝之後，被元世祖封做瀛國公，1323年被賜死响張掖。
趙C

趙C（1986年7月18號—），中國江西鷹潭人，男，老頭趙志榮係律師，用一個英文字母「C」做個仔個名，係希望個仔學好漢語同時都要學好英文，而且「中國」嘅英文"China"係C開頭，而且以"C"開頭嘅單詞最多，寓意「人丁興旺」，於是改個噉嘅名。相關部門不嬲接受爾個名，2005年愛唻申請第一代身份證得咗，但係到2006年8月換第二代身份證就畀有關部門拒絕。2009年1月，趙C狀告鷹潭市公安局月湖分局，一審勝訴，但係公安局上訴。2009年2月27號法庭宣佈雙方庭外和解，趙C決定改個中文名。
趕出校

趕出校（又叫踢出校）係唔自願離開嗰間學校，而且係未畢業都逼住要離校，原因係犯規、總分數過低或者留級太多年都未畢業。
趕鬼入豬群

趕鬼入豬群係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

聖經譯文
「
耶穌嚟到湖對岸嘅加大拉人地區，有兩個俾鬼迷嘅人喺墳墓向住佢過嚟。佢哋非常兇猛，甚至冇人敢行呢條路。佢哋見到耶穌即刻話：「上帝嘅仔，你點解干擾我哋？時候重未到，你就嚟呢度叫我哋受苦咩？」附近有一大班豬喺度食緊嘢。鬼就求耶穌話：「若果要將我哋趕出去，就打發我哋進入班豬度啦！」耶穌對佢哋話：「去啦！」鬼就出嚟，入咗班豬度。一轉眼，成班豬都衝咗落山坡，跌落海度，浸死晒。放豬嘅就走返入城，將所有事情同俾鬼迷嘅人所遇到嘅都向眾人報告。全城嘅人都出嚟迎見耶穌，見到佢之後，就求佢離開佢哋嘅地區。
」

——《馬太福音》8章28-34節
「
佢哋嚟到加利利湖嘅對岸，到咗格拉森人嘅地區。耶穌一落船，就有一個俾污靈上身嘅人喺墳墓對住佢過嚟。嗰個人一向住喺墳墓裏面，冇人能夠綁住佢，就連用鐵鏈都鎖佢唔住；因為好多次有人用腳鐐同鐵鏈鎖住佢，鐵鏈都俾佢整斷，腳鐐亦都俾佢整爛，總係冇人能夠制伏佢。佢經常喺墳墓度同山度大叫，又用石頭打自己。佢遠遠見到耶穌，立刻過嚟，跪喺耶穌面前，大聲叫：「至高上帝嘅仔耶穌，你點解要干擾我？我指住上帝求你，唔好叫我受苦！」因為耶穌曾經吩咐佢話：「污靈呀，喺呢個人身上出嚟！」耶穌問佢：「你叫咩名？」佢話：「我個名叫做『群』，因為我哋數目眾多。」佢就再三求耶穌唔好叫佢哋離開嗰個地方。喺山坡嗰度，有一大班豬喺度食緊嘢；污靈就求耶穌，話：「求你打發我哋進入班豬度，等我哋喺豬裏面。」耶穌批准佢哋，污靈就出嚟，入咗班豬度，嗰班豬就衝咗落山坡，跌落海度，浸死晒。豬嘅數目大約有二千隻。放豬嘅人將呢個消息報話畀城裏面同鄉下嘅人。眾人就出嚟，睇吓發生咗啲咩事。佢哋嚟到耶穌嗰度，睇見之前俾污靈上身嘅人，坐喺度，着好衫，神智清醒，佢哋就好驚。睇見呢啲事情經過嘅人將被鬼迷嘅人所遇見嘅，同嗰班豬嘅事，都話畀所有人知，全城嘅人就求耶穌離開佢哋嘅地區。耶穌上船嘅時候，嗰個曾經俾鬼迷嘅人懇求要同耶穌喺一齊。
」

——《馬可福音》5章1-17節
「
耶穌上咗岸，就有一個城裏面俾鬼迷嘅人對住佢過嚟。呢個人好耐冇着衫，唔住喺屋度，而住喺墳墓度。佢見到耶穌，就大叫起嚟跪喺耶穌面前，大聲話：「至高上帝嘅仔耶穌，你點解要干擾我？我求你，唔好叫我受苦！」因為耶穌曾經吩咐污靈喺呢個人身上出嚟。原來污靈多次捉住佢；當佢俾鐵鏈同腳鐐鎖住，佢都竟然將鎖鏈整斷，俾鬼趕到曠野度。耶穌問佢：「你叫咩名？」佢答話：「群」；因為有好多鬼迷住佢。鬼就求耶穌唔好命令佢哋去無底坑嗰度。嗰度有一大班豬喺山坡上面食緊嘢，鬼求耶穌批准佢哋進入班豬度；耶穌批准佢哋。於是鬼就喺嗰個人身上出嚟，入咗班豬度，嗰班豬就衝咗落山坡，跌落海度，浸死晒。放豬嘅人將呢個消息報話畀城裏面同鄉下嘅人。眾人就出嚟，睇吓發生咗啲咩事；到咗耶穌嗰度，發現嗰個人坐喺耶穌腳前，鬼已經離開咗佢，着好衫，神智清醒，佢哋就好驚。睇見呢啲事嘅人將俾鬼迷嘅人點樣得到醫治嘅事話畀佢哋聽。格拉森周圍地區嘅人，因為好驚，都求耶穌離開佢哋；耶穌就上船返去。
」

概覽
耶穌同門徒嚟到格拉森嘅地方，嗰度係加利利對面。耶穌上咗岸，就有城裏面一個俾鬼迷住嘅人，迎面而嚟。呢個人好耐冇着衫，唔住喺房，只係住喺墳墓度。呢個人多次俾鬼捉住，嗰度嘅人用鐵鍊同腳鐐捆鎖住佢，並且派人看守住佢，但係佢都竟然將鎖鍊整斷。
耶穌命令污鬼離開嗰個人，污鬼於是求耶穌，唔好令佢哋受折磨。喺耶穌問對方嘅問題之中，顯示呢個人身上有好多污鬼。當佢哋知道耶穌唔准佢哋留喺嗰個人身上嘅時候，就懇求耶穌准佢哋去附喺附近嗰班豬度。耶穌批准佢哋，而當污鬼進入班豬度嘅時候，班豬衝落山坡跌落海，全部浸死晒。
消息好快噉傳開，當地有好多人即刻出嚟睇發生咩事，結果發現嗰個顛狂嘅人，竟然着好衫，神智清醒，恢復常態。當佢哋知道係耶穌釋放咗呢個俾群鬼迷住嘅人，佢哋對耶穌嘅能力都覺得好驚，於是都要求耶穌離開佢哋，俾鬼迷嘅人要求同耶穌喺一齊，但係耶穌要佢返去自己家鄉度，見證上帝嘅大能。
趙一橙

趙一橙，係中國大陸女主持人同記者，佢喺中國傳媒大學畢業。

簡歷
2024年，為湖南衛視《歌手2024》二手玫瑰嘅音樂合夥人。
越野車

越野車係專門為野外駕駛而設計嘅汽車，亦係種四驅車。
羅元玲

羅元玲，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
羅兵咸永道

羅兵咸永道（英文：PricewaterhouseCoopers，喺香港同埋澳門以外叫做普華永道）係世界四大會計師事務所其中一間，喺1998年由羅兵咸同永道合併成，總部喺英國倫敦。
羅冠蘭

羅冠蘭（1956年9月28號—）係香港女演員，香港出世，祖籍廣東省東莞市。佢憑1994年電影《我和春天有個約會》攞香港電影金像獎最佳女配角獎。佢亦幫過無綫電視拍電視劇。2019年返無綫電視拍《牛下女高音》。
羅傑瑞

羅傑瑞（粵拼：lo4 git6 seoi6；英文：Jerry Lee Norman；滿文：ᡝᠯᠪᡳᡥᡝ，穆麟德：Elbihe；1936年7月16號—2012年7月7號）係美國嘅語言學者、漢學家。佢知名於中文（尤其係閩語）同埋滿文嘅研究。

生平
羅傑瑞出生喺加州嘅屈臣域利（Watsonville）。1954年佢入學芝加哥大學去學俄文，但出於經濟緣由，學咗兩年就退學。之後佢入伍陸軍，然後又學咗中文。
羅傑瑞去咗柏克萊加州大學跟住趙元任學嘢，去研究閩東語嘅方言福州話。1966年，普林斯頓大學嘅中國語言學項目去馬，佢以工作人員身份參加。佢去過臺灣搞田野調查，憑住對福建嘅閩北語方言建陽話嘅研究（張琨指導），佢喺1969年取得博士學位。
1972年佢做咗華盛頓大學嘅助教（之後做準教授、教授），1998年退休。
要知曉中文語音嘅歷史變化，從來嘅做法都係使用韻書去睇記低嘅漢字讀音，而羅傑瑞主張運用比較語言學嘅方法去比較各處方言，然之後再構築祖語。羅傑瑞唔單只批評高本漢，佢亦批評蒲立本，稱呼佢做「新高本漢學派」，而蒲立本自身亦都係高本漢嘅批判者。
羅傑瑞重構咗閩語祖語，兼且指出閩語語音係有幾個層次疊合組成嘅。羅傑瑞認爲閩語嘅某啲特徵係中古音之前嘅嘢，而張光宇反駁認爲呢啲特徵係閩語自己二次發展所形成嘅。
佢因肺纖維化而喺西雅圖過世。

主要著作
羅傑瑞 (1988年)。《《Chinese》》。劍橋大學出版社。
中譯本：羅傑瑞【著】，張惠英【譯】 (1995年)。《《漢語概說》》。語文出版社。
中文概說嘅代表性英文著作。
羅傑瑞，梅祖麟 (1976年)。〈《The Austroasiatics in ancient south China: Some lexical evidence》（古代中國南方嘅南亞語：一啲詞彙證據）〉 (PDF)。Monumenta Serica。32: 274～301。
同梅祖麟共著。指出咗中文諸種方言（尤其係閩語）所借用嘅南亞語系語彙。
羅傑瑞 (1973年)。〈《Tonal development in Min》（閩語嘅聲調發展）〉。Journal of Chinese Linguistics。1 (2): 22～38。
羅傑瑞 (1974年)。〈《The initials of Proto-Min》（原始閩語嘅聲母）〉。Journal of Chinese Linguistics。2: 27～36。
羅傑瑞 (1981年)。〈《The Proto-Min finals》（原始閩語嘅韻母）〉。《中央研究院國際漢學會議論文集 語言與文字組》: 35～74。
以上三篇用比較辦法再構咗原始閩語。
羅傑瑞 (1979年)。〈《Chronological strata in the Min dialects》（閩方言中嘅年代分層）〉。《《方言》》。1979 (4): 268～274。
羅傑瑞 (1991年)。〈《The Mǐn Dialects in Historical Perspective》（歷史視角下嘅閩方言）〉。Language and Dialects of China。香港中文大學出版社。3: 323～358。
以上兩篇指出咗閩語由數個層次疊合而成。
羅傑瑞 (1967年)。《《A Manchu-English Dictionary》（滿英辭典）》。臺北：The Liberal Arts Press。
佢喺臺灣自費出版嘅滿文辭典。
羅傑瑞 (1978年)。《《A Concise Manchu-English Lexicon》（簡明滿英辭典）》。華盛頓大學出版社。
代表性嘅滿英辭典。
羅傑瑞 (2013年)。《《A Comprehensive Manchu-English Dictionary》（滿英大辭典）》。哈佛大學亞洲中心。
1978年辭典嘅改訂版。羅傑瑞過世嘅數日前完成，喺佢身後出版。
羅凡尼米

羅凡尼米（粵拼：lo4 faan4 nei4 mai5，芬蘭文：Rovaniemi，瑞典文：Roavenjárga）係芬蘭納蘭嘅首府。

溫度用華氏（℉）嚟記降雨量單位係英吋
2019年4月26號，羅凡尼米以19 °C（66 °F）高温成為咗有記錄以嚟最熱嘅4月。
羅冰活麗

羅冰活麗（Robin Wright，出生名Robin Gayle Wright，1966年4月8號—）係美國一位女演員、導演。佢憑演出《阿甘正傳》而出名，其他出名嘅作品有《龍紋身的女孩》、《珠峰浩劫》、《神奇女俠》、《銀翼殺手2049》。佢喺Netflix政治劇集《紙牌屋》飾演Claire Underwood。
羅先

羅先喺北韓東北，係個直轄市，由原本咸鏡北道嘅羅津同先鋒夾埋。
家下佢分先鋒郡同羅津地區。
Emoji大冒險

《 Emoji大冒險》（英文：The Emoji Movie）係套2017年美國電腦動畫片，Tony Leondis執導。

概要
呢套戲講述3個表情符號喺一個男仔嘅智能手機上進行史詩噉嘅冒險，以拯救佢哋嘅宇宙免於刪除。
Empurany

Empurany係法國嘅一個市鎮，位置喺阿爾代什。
Empeaux

Empeaux係法國嘅一個市鎮，位置喺奧斯坦尼大區嘅上加龍。
Eminem

Eminem（1972年10月17號—），真名Marshall Bruce Mathers III，係美國一位Rap歌手。

狂迷事件
住蘇格蘭嘅Nikki Patterson，19 歲開始喺身上刺上第一個Eminem紋身。喺2020年佢全身上下總共有16 個Eminem頭像紋身，打破健力氏世界紀錄「單位音樂人頭像被紋身最多次數」。
Emme

《Emme》係香港歌手黃伊汶第3張音樂專輯、第2張EP，2003年7月16號發行。呢隻碟亦係黃伊汶將自己嘅英文名由Dior改為Emme並改以性感路線示人後第一隻碟。
主打歌之一《戒男》改篇自英國女子組合甜心寶貝歌曲《Round Round》。
諾森十二世

諾森十二世（Innocent XII，又譯依諾增爵十二世，1615年3月13號—1700年9月27號）係羅馬天主教第242任教宗，1691年到1700年在位。
諾森三世

諾森三世（Innocent III，又譯依諾增爵三世，1161年—1216年7月16號）係羅馬天主教第176任教宗，1198年到1216年在位。
諾森二世

諾森二世（Innocent II，又譯依諾增爵二世，—1143年9月24號）係羅馬天主教第164任教宗，1130年到1143年在位。
諾森伯倫郡

諾森伯倫郡（Northumberland）地處英倫至北，鄰接蘇格蘭，東臨北海，海皮長達64英哩。郡府摩柏（Morpeth）。
諾森八世

諾森八世（Innocent VIII，又譯依諾增爵八世，1432年—1492年7月25號）係羅馬天主教第213任教宗，1484年到1492年在位。
諾森十世

諾森十世（Innocent X，又譯依諾增爵十世，1574年5月6號—1655年1月7號）係羅馬天主教第236任教宗，1644年到1655年在位。
諾森七世

諾森七世（Innocent VII，又譯依諾增爵七世，1336年—1406年11月6號）係羅馬天主教第204任教宗，1404年到1406年在位。
諾森九世

諾森九世（Innocent IX，又譯依諾增爵九世，1519年7月20號—1591年12月30號）係羅馬天主教第230任教宗，1591年在位。
諾森六世

諾森六世（Innocent VI，又譯依諾增爵六世，1282年—1362年9月12號）係羅馬天主教第199任教宗，1352年到1362年在位。
諾森十三世

諾森十三世（Innocent XIII，又譯依諾增爵十三世，1655年5月13號—1724年3月7號）係羅馬天主教第244任教宗，1721年到1724年在位。
轉換

轉換（Map, Function）或者係函數，係抽象數學入面一個基本概念。
可以比喻成將兩個集入面嘅元素用線連埋一齊。
佢喺集合論、抽象代數、線性代數都好重要。

定義
假設有兩個集。
一個由轉成嘅轉換就係一個方法將入面嘅元素轉換成入面嘅元素。
一般會寫做。
轉換同函數嘅分別：轉換係無咩要求，只要將兩個集連埋一齊就得。
就叫原域（Domain）。
轉換後嘅所有元素嘅集合，就叫蓋域（Range）。

恆等轉換
恆等轉換（Identity Map）就係轉換完之後，係咩都無變過。
轆牛嶺

轆牛嶺（英文：Luk Ngau Leng）係香港一座山，海拔高503米，喺元朗區，大帽山西面，甲龍南面，下花山北面。山頂可遠望錦田一帶嘅景色。
轉描機技術

轉描機技術（英文：Rotoscoping）係一種整動畫嘅技術。
轉動對稱

轉動對稱（粵拼：zyun3 dung6 deoi3 cing3；英文：rotational symmetry）係對稱嘅一種，指件物體就算經歷若干角度嘅轉動都唔會變樣。
例如三曲腿圖呢幅出名嘅圖案有 3-重轉動對稱嘅特性：如果將幅圖案慢慢噉轉，由 0° 去 360° 會發生三次「幅圖同開始嗰陣一樣樣」。
轉口港

轉口港係指以從事轉口貿易為主嘅港口，好多時專門指東方國家同西方國家轉口貿易。
轉動

轉動（粵拼：zyun3 dung6；英文：rotation）係指一件物件沿住一條通過自己中心嘅軸旋轉。
轆轤首

轆轤首（luk1 lou4 sau2，日文：ろくろ首），係種傳説中嘅長頸妖怪，喺日本江戶時代流傳得好廣，形象通常係女人，條頸可以伸長同縮埋。
Marboué

Marboué係法國嘅一個市鎮，位置喺中央-盧華爾山谷嘅厄爾-盧華。
Marboz

Marboz係法國嘅一個市鎮，位置喺安省。
Marcenay

Marcenay係法國嘅一個市鎮，位置喺黃金丘。
Marby

Marby係法國嘅一個市鎮，位置喺亞丁。
Marcellois

Marcellois係法國嘅一個市鎮，位置喺黃金丘。
Marbois

Marbois係法國嘅一個市鎮，位置喺厄爾。
Marbeuf

Marbeuf係法國嘅一個市鎮，位置喺厄爾。
L'Escale

L'Escale係法國嘅一個市鎮，位置喺上普羅旺斯阿爾卑斯。
L'Escarène

L'Escarène係法國嘅一個市鎮，位置喺濱海阿爾卑斯。
L'Abergement-Clémenciat

L'Abergement-Clémenciat係法國東部奧文尼－隆河－阿爾卑斯嘅安省嘅一個市鎮。
L'Argentière-la-Bessée

L'Argentière-la-Bessée係法國嘅一個市鎮，位置喺上阿爾卑斯。
L'Abergement-de-Varey

L'Abergement-de-Varey係法國東部奧文尼－隆河－阿爾卑斯嘅安省嘅一個市鎮。
L'Estréchure

L'Estréchure係法國嘅一個市鎮，位置喺奧斯坦尼大區嘅加爾。
L'Herm

L'Herm係法國嘅一個市鎮，位置喺阿列日。
L

1L（細階：l）係喺拉丁字母之中排第12嘅字母，形似角尺，撈入廣東話時讀粵拼：e1 lou4。 或者角鐵。
喺互聯網道，有唔少人用佢來代替粗口字「𡳞」（粵拼：lan2）；前者係後者拼音開頭嗰個字母。
L'Aiguillon

L'Aiguillon係法國嘅一個市鎮，位置喺阿列日。
L'Habit

L'Habit係法國嘅一個市鎮，位置喺厄爾。
那些年

《那些年》係胡夏出嘅一隻歌，收錄喺佢第2張錄音室專輯《燃點》，亦係電影《那些年，我們一起追的女孩》嘅主題曲，由電影導演九把刀作詞，木村充利作曲。呢隻歌表達過去青春時空戀情嘅回憶。
歌曲嘅音樂錄影帶喺2011年8月24號發行，展現電影入面嘅剪輯鏡頭。《那些年》攞到商業上嘅成功，喺KKBOX單曲每日排行榜上連續64日奪冠，喺香港嘅幾個音樂榜單亦奪冠。喺商業上攞到成功嘅同時，歌曲都攞到好多獎，包括香港商業電台嘅2011年度叱咤樂壇流行榜頒獎典禮入面攞到專業推介第二名同我最喜愛的歌曲大獎等。
那些我愛過的人

《那些我愛過的人》（英文：Life After Death，前名：《禍後》、《致所有愛過的人》），係香港無綫電視製作嘅時裝電視劇，由林文龍、黃翠如、馬貫東同連詩雅領銜主演，並由陳自瑤、黃嘉樂、李任燊、顧定軒、蘇皓兒同程可為聯合演出，監製關樹明、關文深。呢套劇喺2020年6月8號喺翡翠台首播。
呢套劇係林文龍做亞洲電視副總裁之前拍嘅最後一部無綫劇集。
那個男人

《那個男人》係韓國電視劇《秘密花園》嘅插曲。由元泰橪填詞，全海聖作曲，玄彬演唱。

簡介
呢隻歌之後被楊宗緯重新填詞同唱咗隻中文版出嚟，收錄喺《原色》專輯入面並做咗呢部電視劇嘅中文版主題曲。2012年，楊宗緯憑住呢隻歌攞到第12屆全球華語歌曲排行榜「年度20大金曲」獎。2015年，鄭淳元喺湖南衛視《我是歌手3》第七期翻唱，並攞到嗰集觀眾票選第一名。
那些別人要的....

《那些別人要的....》係香港歌手小雪嘅第4張唱片、亦係佢第1張國語專輯，喺2001年11月1日推出。
那一年

《那一年》係中國歌手許巍嘅第二張錄音室專輯。
那一年，我17

《那一年，我17》（英文：Our Seventeen），係澳門2017年發行嘅一套電影，用澳門主權移交做故事背景。由陳雅莉導演，主要創作同演出團隊都係以澳門人為主，用咗一班來自香港同澳門嘅新演員演出。
主要演員有 彭永琛、袁澧林、吳崇銘（King @ C AllStar）、李任燊、馬曼莉同梁建婷。
電影喺2017年6月22號，喺香港同澳門同步上映。

劇情
34歲嗰年住喺北京嘅陳俊傑（彭永琛飾）因為工作關係返返去澳門，期間撞返讀書嗰陣嘅死黨楊偉（吳崇銘飾），佢哋諗返起17歲嗰年同幾個同學組樂隊參加歌唱比賽嘅事。
當年陳俊傑係轉校生，返學第一日已經俾張鎧妮（袁澧林飾）欺壓，但係之後張鎧妮對於陳俊傑嘅音樂才華非常之傾慕，因為鎧妮好鍾意搖滾樂，所以想組織一對屬於自己嘅樂隊參加校際歌唱比賽，可惜一直搵唔到啱嘅拍擋，所以佢對陳俊傑態度嘅態度作出180度嘅轉變，希望佢會肯加入一齊參加比賽。於是兩個人化敵為友，仲同其他樂隊成員一齊為校際音樂比賽努力。
比賽前夕，撞啱澳門主權移交，鎧妮嘅爸爸係葡萄牙官員，佢爸爸決定喺澳門主權移交之前帶埋一家大細返葡萄牙生活，搞到鎧妮要同俊傑分開。就係因為咁鎧妮參加唔到比賽，而且佢哋隊樂隊RockKid參賽資格突然俾人取消咗，但 RockKid 仍然帶齊嗮樂器去到比賽場地，企係操場中間開始唱歌，期間鎧妮喺機場跑返去比賽場地位同隊友打氣，佢哋唔理俾保安警察趕走同埋打傷，堅持唱完成首歌。
而鎧妮家姐月盈就係因為老崔喺佢哋上機之前，及時趕到去機場仲突然間錫咗佢個咀一啖，再即時向月盈表白同親口話想佢留低同佢一齊生活，所以最後月盈冇跟屋企人走，決定留喺澳門同愛人一齊。而陳俊傑最後只係可以送鎧妮上機，喺上機前鎧妮錫咗陳俊傑塊面一啖，之後仲話佢爭自己一份禮物之後就同屋企人搭飛機返葡萄牙。
17年後，當34歲嘅陳俊傑重遇當年好友楊偉後，兩個人決定搵返當年一齊組織樂隊嘅其他成員聚舊，點知其他成員長大後性格同生活已經全部唔同嗮。
那些年的音樂時光

《那些年的音樂時光》（英文：Music and Story）係香港無綫電視嘅音樂節目，由創作歌手柯有倫主持，頭9集由2021年11月5號到2022年1月7號逢禮拜五23:00到23:30喺J2播，最後一集喺2022年4月3號禮拜日19:00到19:30喺J2播。節目用臺灣舊時嘅經典流行音樂同歌手做主題。

節目調動
2021年12月31號：由於22:30播除夕倒數節目《十九八七六五四三2022》，所以暫停播映。
邢遲

邢遲（粵拼：jing4 ci4；1976年—），係中國音樂製作人。

經歷
1999年，佢加入深圳傲旗音樂文化做音樂總監。
鄭子森

鄭子森（英文：Cheng Tsz Sum，1999年3月20號—），係香港足球員，香港出世，司職左翼，而家效力香港超級聯賽球隊理文流浪。
鄭孟霞

鄭孟霞（英語：Cheng Mang-Ha，1912年—2000年11月30號）係出名粵劇劇作家唐滌生個老婆，亦係上海京劇名伶。
鄭宇碩

鄭宇碩，JP（英文：Joseph Cheng Yu Shek，1949年—）係香港政治人物、教授同天主教徒。

公職
香港再出發大聯盟發起人
2003年10月12號，佢喺遮打花園大遊行集會，鄭宇碩教授應邀出席民主倒董力量聯合舉辦。
2014年7月1號，鄭宇碩佢係參與七一遊行嘅民主動力街站。
2015年6月4日號，六四事件26周年，鄭宇碩佢喺嘅華人民主書院街站。
鄭安

鄭安，字康民，大明景泰年間進士。細佬係鄭寯。佢係廣東潮州海陽縣人。
正統十二年（1447年）廣東鄉試解元。景泰五年（1454年），登進士。授河南御史，遷陝西按察副使。
鄭子誠

鄭子誠（英文：Timothy Cheng Tse Sing，1962年5月21號—）係香港男藝人，1994年開始幕前演出，做香港電台節目主持，1995年開始兼任無綫電視部頭合約藝員。佢演反派零舍出名，畀觀眾叫做「完美奸人」、「石堅2.0」。
2018年，鄭子誠喺《萬千星輝頒獎典禮2018》獲頒「專業演員大獎」，以表揚佢多年來喺無綫電視所作出嘅演藝成就。

演出
呢個表唔完整，歡迎加料。
鄭宇焱

鄭宇焱，台灣時代力量政治人物，2022年曾經代表時代力量參與彰化縣第四選舉區議員選舉，但未能當選。
鄭守崗

鄭守崗（英文：Kelvin Cheng；1979年—），係香港政府食物及衞生局局長末代政治助理，做過醫院管理局服務轉型部行政經理。佢有香港大學護理學學士及公共衞生碩士學位。
鄭宇澄

鄭宇澄（英文：Natalie Cheng，1994年9月8號—），係香港女藝人，2017年時因為俾人將參加大學活動嘅相擺上網評頭品足而開始出名。

簡歷
2012年，鄭宇澄入讀香港理工大學社工系，因為個樣好似臺灣藝人鄭家純（雞排妹）而有個花名叫「理大雞排妹」，大學暑假時期喺老人中心做過實習社工，2016年畢業。
2017年，鄭宇澄參加香港理工大學活動嘅舊相被網民上載到LIHKG討論區，而開始出名，皆因佢個樣畀網民話似日本藝人橋本環奈，而橋本環奈畀人叫「千年一遇美女」，所以佢被一啲網民封為「香港千年一遇美女」、「國民仙女」。
2018年，鄭宇澄憑著高人氣，以主持身份喺ViuTV為世界盃而製作嘅節目《全港的》亮相。同年11月，鄭宇澄為一間連鎖服裝公司擔任模特兒嘅宣傳照成網民熱話。因為嗰張宣傳照喺香港輕鐵塘坊村站取景拍照，但係就將日本山手線站名同埋月台號碼等嘅元素加入到嗰張宣傳照度，結果令依個已經推出咗近半個月嘅宣傳照成為熱門話題。
習近平個人崇拜

習近平個人崇拜係指習近平自從2012年11月做咗中共中央總書記，成為最高領導人之後，圍繞著佢嘅個人崇拜現像同政治宣傳。

發展
「感恩總書記 奮進新時代」，紀念習近平喺中共十九大之後寄畀淳安縣嘅首日封
習近平喺2012年11月召開嘅中共十八屆一中全會上當選中共中央總書記同中央軍委主席。自此，中國越來越多書籍、漫畫、流行曲、甚至舞台劇宣傳要效忠“習核心”。
2017年10月召開嘅中共十九大，通過將用習近平命名嘅《習近平新時代中國特色社會主義思想》寫入《黨章》。喺2018年3月召開嘅十三屆全國人大第一次會議上面通過嘅《憲法修正案》，再將《習近平新時代中國特色社會主義思想》寫入《憲法》。根據中國中央電視台嘅報道，有全國人大代表為習近平再次當選領導人喜極而泣。中共中央政治局會議稱呼習近平做“領袖”，喺中華人民共和國歷史上得毛澤東同華國鋒曾經被官方叫做領袖。喺2018年7月，中共中央政治局常委、全國人大常委會委員長栗戰書公開發表習近平係“全黨核心”，要全黨維護核心嘅權威。
喺2017年，有報告話江西省人民政府通知基督徒要佢哋將懸掛嘅耶穌相片換做習近平嘅肖像。自從2017年10月，越嚟越多中國高校將《習近平新時代中國特色社會主義思想》納入大學課程嘅核心部分，係《毛澤東思想》之後有另一個領導人嘅指導思想可以達到咁高嘅重視程度。有曾經被關入新疆再教育營嘅維吾爾族人士透露，佢哋喺營入面被強迫要感謝中國共產黨嘅恩惠，同祝願習近平“萬歲”。
2018年10月，湖南衛視開始播放名為“新時代學習大會”嘅節目，宣傳習近平嘅個人形像同佢嘅指導思想。2019年1月，阿里巴巴集團開發咗一個叫“學習強國”嘅移動應用程序，方便智能手機用家學習關於習近平嘅言論同睇關於習近平嘅新聞。呢個應用發布咗2個月之後，已經有超過7300萬嘅下載量。而喺官方媒體工作嘅中國記者，都必須通過學習強國平台手機用戶端嘅培訓考試，通過之後先可以申領新版記者證。考試內容包括習近平新時代中國特色社會主義思想、“習近平總書記關於宣傳思想工作的重要講話”、馬克思主義新聞觀、新聞倫理與政策法規同埋新聞采編業務。考試采取閉卷方式；考試唔合格嘅，只可以補考一次。2019年8月25號，《人民日報》頭版刊登文章《人民領袖愛人民》，再次用「領袖」一詞稱呼習近平，記述佢嘅甘肅之行。文章入面提到有人見到習近平之後激動落淚，期間民眾更高呼「總書記萬歲」。
習近平病毒

《習近平病毒》係一首英文饒舌歌曲，由台灣歌手大支主唱，批評中國共產黨同習近平喺武漢肺炎期間嘅表現。
習近平訪問英國

習近平訪問英國係指中共中央總書記兼中國國家主席習近平喺2015年10月19號至23號去英國嘅國事訪問。呢次係自2005年以來，中國國家元首對英國嘅首次國事訪問，亦係自2014年6月中國國務院總理李克強訪問英國後嘅又一輪中國國家領導人對英國嘅國事訪問。訪英期間，習近平去咗白金漢宮會見女王伊利沙伯二世、喺唐寧街10號會見首相甘民樂，又去咗曼徹斯特參觀曼城足球會等。
不過，習近平嘅訪問團喺呢次訪問之後被批評非常粗魯無禮。另外，英國工黨同英國一啲傳媒亦批評呢次會面係向中國叩頭，甚至危害國家安全。
習核心

習核心，係指2016年中共十八屆六中全會開始被正式叫做「黨中央嘅核心、全黨嘅核心」嘅習近平。習近平自2012年中共十八屆一中全會起做總書記，成為最高領導人。執政初期，官方叫「以習近平同志為總書記嘅黨中央」，同前任總書記胡錦濤一樣；但從鄧小平喺六四事件後自命做「核心」起中共叫毛澤東、鄧小平、江澤民為其頭三代「中央領導集體嘅核心」。
習近平上任後發動大規模嘅反腐敗運動，藉此提升個人權威。自2016年開始，官方開始提到「核心意識」，甚至有地方官員發表「以習近平總書記為核心嘅黨中央」嘅講法，習核心一詞逐漸開始出現喺官方媒體上。2016年10月召開嘅中共十八屆六中全會公報，正式發佈「以習近平同志為核心嘅黨中央」嘅表述，象徵習近平正式被確立做第五代領導集體嘅核心。
習語錄

習語錄，正式名叫《習近平總書記系列重要講話讀本》，係一本記載中國共產黨中央委員會總書記習近平講話內容嘅書，由中國共產黨官方嘅人民出版社同學習出版社聯合出版。

歷史
本書分爲12個專題，按中國通訊社新華社嘅解釋，內容爲「闡述習近平系列重要講話嘅意義、內涵、精神實質同實踐要求」。
目前，中共中央宣傳部同中央組織部已下達通知，要求喺中國共產黨內部學習呢本嘢。同時，重要求各高校將本書作爲「師生理論學習教材」。
本書定價25蚊人仔，書底另有「出版物版權追溯保護驗證碼」。
中華人民共和國官方媒體稱「該書十分暢銷」，不過據報道唔少大陸網民進行咗諷刺。

評價
新華社稱：「《讀本》為廣大黨員、干部、群眾學習講話精神提供咗重要輔助材料。」
據臺灣《自由時報》報道，有網友發表對此評論稱「孩子嘅洗腦唔能夠等！」
英國廣播公司喺一篇有關該書嘅報道入面，喺一個章節用咗「『造神』運動？」一小標題以示評價。
習近平新時代中國特色社會主義思想

習近平新時代中國特色社會主義思想，簡稱習近平思想，係中共中央總書記習近平喺2017年10月18號中共十九大報告入面提出嘅馬克思主義中國化新成果，被規定做中國共產黨必須長期堅持嘅指導思想。
習近平思想主要內容包括明確堅持和發展中國特色社會主義；明確新時代中國社會主義主要矛盾；明確中國特色社會主義事業布局；明確全面深化改革總目標；明確全面推進依法治國總目標；明確黨在新時代嘅強軍目標；明確中國特色大國外交要推動構建新型國際關係；明確中國特色社會主義最本質嘅特徵係中國共產黨領導。

沿革
習近平思想呢個概念早喺2012年出現，係習近平自2012年中共十八屆一中全會做咗中共中央總書記上台執政後形成嘅中國共產黨指導思想。習近平思想以習近平總書記一系列重要講話精神為基礎，構成嘅治國理政新思想，包含主要內容有：實現中華民族偉大復興嘅中國夢，堅持同發展中國特色社會主義；協調推進“四個全面”戰略布局，統籌推進“五位一體”總體布局；堅定不移行和平發展道路，加快推進國防同軍隊現代化；以人民為主體，黨領導一切。
外界預計《習近平思想》會同江澤民嘅《三個代表》同胡錦濤嘅《科學發展觀》兩個前任總書記提出嘅指導思想咁樣，喺2017年召開嘅中國共產黨第十九次全國代表大會上被寫入黨章，正式成為中國特色社會主義理論體系嘅一部分。
如果成事，習近平將成為繼毛澤東同鄧小平之後，第三個以自己個名命名中國共產黨指導思想嘅領導人。甚至有人認為《習近平思想》會喺2018年召開嘅第十三屆全國人民代表大會上被寫入憲法。
習氏

習係唐人姓氏，喺《百家姓》裏頭排第332位。

名人
習鑿齒：湖北襄陽人，東晉嗰陣時嘅歷史學家
習近平：習仲勛個仔，現任中國共產黨中央委員會總書記
習仲勛：中國共產黨元老，做過中共書記處書記同副總理
呢篇習氏係同姓氏有關嘅楔位文章，重未寫完嘅。麻煩你幫手充實佢。
習近平訪港

習近平訪港係指中國共產黨現任中央委員會總書記習近平到訪並視察香港特別行政區。

2008年
習近平第一次以黨同國家領導人嘅身份訪問香港係2008年應香港特別行政區政府邀請，喺7月6至8號到港，瞭解2008年奧運同殘奧馬術比賽嘅籌備情況，又藉此行了解香港嘅近況，同埋探訪香港市民。

2017年
2017年係香港主權移交中華人民共和國二十週年，習近平依慣例再次訪問香港。呢次係佢喺2012年中共十八大當選總書記做咗最高領導人之後首次到訪香港，亦都係繼全國人大常委會委員長張德江喺2016年訪問香港之後，連續兩年有中共中央政治局常委級別嘅最高層領導人到訪香港。
習近平會喺6月29號中午抵達香港，至7月1號完成香港特區政府就職典禮同監誓儀式之後離開，訪問前後為期3日。習近平喺香港期間將出席主權移交20周年慶典活動，主持香港特別行政區第五屆政府就職典禮同監誓，又會檢閱中國人民解放軍駐香港部隊，同埋出席多場官式活動。

2022年
内文：2022年習近平訪問香港
2022年係香港主權移交中華人民共和國廿五週年，習近平依慣例再次訪問香港，同時出席香港新一任行政長官李家強上任就職儀式。受疫情影響，習近平只係分別喺6月30號下晝同7月1號朝早兩度逗留香港，中途返深圳過夜，同時改搭高鐵喺西九龍站出入境。呢次訪問引起唔少媒體關注，但因應交通管制、大幅度封區影響市民返工放工、記者採訪新聞自由被阻以及有民主派團體事前被警察國安處「招待」，引起咗一啲爭議同批評。
習近平派系

習近平派系（簡稱習派，又名習家軍、浙江幫、之江新軍）係指中共中央總書記習近平在任期間嘅嫡系團隊，係外界對中國共產黨內部以現任總書記習近平為首派系嘅稱呼，正如以往稱呼江澤民為首嘅上海幫同埋胡錦濤為首嘅團派。2017年中國共產黨第十九次全國代表大會以後習近平派系喺中共領導集體中佔據主導地位。
Jours-lès-Baigneux

Jours-lès-Baigneux係法國嘅一個市鎮，位置喺黃金丘。
Joyeuse

Joyeuse係法國嘅一個市鎮，位置喺阿爾代什。
Jouy-sur-Eure

Jouy-sur-Eure係法國嘅一個市鎮，位置喺厄爾。
Juaye-Mondaye

Juaye-Mondaye係法國嘅一個市鎮，位置喺卡爾華多斯。
Journiac

Journiac係法國嘅一個市鎮，位置喺多多涅。
Joursac

Joursac係法國嘅一個市鎮，位置喺康塔爾。
Jouy, Eure-et-Loir

Jouy, Eure-et-Loir係法國嘅一個市鎮，位置喺中央-盧華爾山谷嘅厄爾-盧華。
M48

M48 （Messier 48）係喺長蛇座嘅一嚿疏散星團，喺1771年畀查理斯·梅西亞收錄喺佢嘅天體目錄入面。
M4

M4雪曼：二戰入面嘅美國坦克。
M4走廊
m4 (程式語言)，巨集程式語言。
GNU m4：GNU版嘅m4語言。
布加勒斯特地鐵M4綫：羅馬尼亞布加勒斯特地鐵路線。
伊斯坦堡地鐵M4綫：土耳其伊斯坦堡地鐵路線。
BMW M4：BMW系列M4系汽車。
M4 (專輯)：加拿大搖滾樂隊Faunts喺2006年發佈嘅專輯。
M⁴ -Music Media Mobile Movement-（日文：M4 (テレビ番組)）：日本愛知電視台嘅節目，日本當地簡稱做M⁴。
字數搞清楚
M41

M41 （Messier 41）係喺大犬座嘅一嚿疏散星團，喺1764年畀查理斯·梅西亞收錄喺佢嘅天體目錄入面。
里文達

《里文達》（Raymonda；俄文：Раймонда）係一齣三幕芭蕾舞劇，由莫里斯·珀蒂帕排舞，首演於 1898 年。